Mgr. art. **Petra Štefanková** FRSA (\* 12. august 1978, Bratislava) je grafická dizajnérka, ilustrátorka, maliarka a režisérka animovaného filmu.

Život
-----

Študovala propagačnú grafiku na bratislavskej Škole úžitkového výtvarníctva v rokoch 1993-1997, grafický dizajn na Vysokej škole výtvarných umení v rokoch 1997-2003 a filmovú a televíznu grafiku v ateliéri Prof. Jiřího Bartu na VŠUP (Vysoká škola uměleckoprůmyslová v Praze) v roku 2002. V roku 2016 absolvovala krátky kurz počítačovej grafiky a animácie na Central Saint Martins, University of the Arts London.

Tvorba a dielo
--------------

Venuje sa grafickému dizajnu od printu, cez web a multimédiá až k televíznej grafike. V oblasti ilustrácie je jej doménou reklamná, časopisecká i knižná ilustrácia pre dospelých i deti. Svoje diela vystavovala v USA, Veľkej Británii, v austrálskych mestách Sydney, Melbourne, Perth, vo Švajčiarsku, Španielsku, Belgicku, Turecku, Argentíne, Kolumbii, na Aljaške, v Taliansku, Hongkongu, v Poľsku, Nemecku, Česku a Slovensku. Ako aktívna členka Digital Illustrators Discovery Organisation vystavovala aj v Japonsku. Jej diela prezentovalo napríklad Múzeum počítačového umenia v New Yorku či Heritage Museum v Hongkongu. V júli 2007 a opakovane v 2009 vystavovala v rámci prehliadky toho najlepšieho z britskej ilustrácie pod názvom The Best Of British Illustration v priestoroch London College of Communication a jej práce publikovalo i svetoznáme vydavateľstvo Luerzer v publikácii *200 Best Illustrators Worldwide 2007/08*. Medzi najvýznamnejšie podujatia, ktoré absolvovala ako vystavujúci a zároveň prednášajúci člen, patrí i výstava počítačovej grafiky a konferencia GRAPHITE 2007, ktorú organizovala materská americká organizácia ACM SIGGRAPH v priestoroch University of Western Australia. Podieľala sa na projektoch pre klientov z USA, viacerých štátov Európy, Veľkej Británie, Austrálie, Argentíny a Japonska. V auguste 2007 získala cenu televízie Channel 4 pre mladého britského výtvarníka do 30 rokov, ktorú jej udelili zástupcovia britských médií a výtvarnej scény.

Ako prvá Slovenka od mája 2008 figuruje na pozvanie výboru v Royal Society for the encouragement of Arts, Manufactures and Commerce v Londýne. Na jej čele je princezná Anna, dcéra kráľovny Alžbety II. Je to organizácia združujúca vedúce osobnosti v oblasti kultúry, politiky, vedy a má viac ako 250 ročnú tradíciu.

V júli 2008 prezentovala svoju prácu v rámci Salónu ilustrátorov ICON5 v hoteli Roosevelt pri Madison Avenue v New Yorku. V novembri 2008 bola prezentérkou slovenskej digitálnej tvorby na európskom festivale digitálnej animácie Les E-Magicienes vo Valenciennes, ktorý zorganizovala francúzska škola animácie SUPINFOCOM a zároveň v tomto mesiaci odštartovala výberovú putovnú medzinárodnú výstavu Common Ground 2008: Digitálne umenie a ekológia, ktorá začala v čínskom Pekingu a pokračovala v galérii v A&I Gallery v Los Angeles v roku 2010. Ďalšie prezentácie sa uskutočnili napríklad počas Pecha Kucha Night v Brightone v Novembri 2009, v DOX: Centre for Contemporary Art v Prahe či opäť v rámci konferencie ICON6 Illustration Salon v Langham Hoteli v Pasadene v júli 2010.

Jej práce boli publikované aj v knihách Visual Artist at Work by Michael Fleishman, Cengage (2009, USA); Vector Graphics and Illustration, A master class in digital image-making by Steven Withrow and Jack Harris, Rotovision (2008, UK); Planet Alert, Revista Colectiva (2009, Kostarika); A DGPH Project: The Ark, IdN / Systems Design, (2009, Hongkong);
Illustration: A Theoretical and Contextual Perspective by Alan Male, Bloomsbury (2024, UK); a časopisoch ako The Economist, Vanity Fair UK, Computer Arts, 4 Talent, ale aj v novinách The Guardian a v dalších publikáciách.

Ako dizajnérka sa podieľala na tvorbe animovaných titulkov k hranému celovečernému filmu Kúzelná opatrovateľka 2 v spolupráci so štúdiom VooDooDog Animation v Londýne. Celý tím získal za tento projekt Striebornú medajlu na festivale televízie a filmu v New Yorku (World's Best TV and Film Awards) v roku 2011.

Petra Štefanková je autorka, dizajnérka a ilustrátorka kníh Moje malé more (2016), Čmáranica a Machuľa (2018) a Neberte mi sny (2020). Petra Štefanková ilustrovala aj knihy My už vieme všeličo autorky Márie Štefánkovej (2017), The Fly on the Honey Bread (2023), Die Fliege auf dem Honigbrot (2023) a Whimsical Wonders: A Toy Store’s Timeless Tales rakúskej autorky a hudobnej skladateľky Hannah Lena Rebel (2024).

O jej diele bolo natočných niekoľko dokumetárnych filmov a televíznych reportáži - Portrét umelca - Petra Štefanková bol natočený pre televíziu 213 v roku 2016 a jej režisérom bol Anton Faraonov. V roku 2010 bola súčasťou dokumentárnej série Slováci vo svete v réžii Braňa Mišíka a táto reportáž bola natočená priamo v priestoroch Kráľovskej spoločnosti umení v Londýne. Ďalšie reportáže boli odvysielané v programoch RTVS, Slovensko v obrazoch (2020) a Správy RTVS (2021). V roku 2021 sa Petra Štefanková prezentovala aj v televíznom programe Dámsky klub.

**Realizácie - výber:**

1. logo Slovenský Slávik 1997
2. logo CEMT 2000 – Konferencia európskych ministrov dopravy
3. logo a korporátna identita Slovensko-českého ženského fondu
4. logo a propagačné materiály k muzikálu Adam Šangala režiséra Jozefa Bednárika v Divadle Andreja Bagara v Nitre
5. ilustrácie na obálky televíznej prílohy TV 24 hodín
6. réžia a dizajn animovaného televízneho spotu pre Športpress
7. ilustrácia do kampane University of Udine v Taliansku
8. logo filmovej spoločnosti Lightdog Films, Los Angeles
9. typografia v 1. čísle časopisu BOND – mená osobností Dawn Gibbins, Adriana Sklenaříková-Karembeu, Filip Kulisev
10. dizajn objektov a pozadia pre animované záverečné titulky k Hollywoodskemu filmu Kúzelná opatrovateľka 2 pre Universal Pictures
11. ilustrácia obálky prílohy britských novín The Guardian, 20. júna 2018
12. ilustrácia do medzinárodnej obrazovej databanky firmy Orange vo Veľkej Británii
13. ilustrácie na web hernej spoločnosti Microsoft Games Studios alias Lionhead Studios, 2010-12
14. kompletný koncept, námet, ilustrácie a grafický dizajn knihy Čmáranica a Machuľa pre Slovart
15. ilustrácie na web a DVD obaly vzdelávacej spoločnosti Lynda.com
16. ilustrácia pre charitatívny projekt na podporu povedomia o Parkinsonovej chorobe Parky Life pre Havas Lynx
17. výstava ilustrácií pre deti Zvierací svet hravou linkou v Mestskej knižnici mesta Piešťany

**Filmy a animácie:**

2002 List z Prahy

2003 Hudobný videoklip skupiny Elán – Byť mladý, študentský film

2020 Farebníčkovia a farby

2023 Animované maľby

Ocenenia a úspechy
------------------

* 2023
	+ American Illustration 42 Chosen Winner, New York, USA
* 2020
	+ Artist of the Future Award, Contemporary Art Curator Magazine, United Kingdom
* 2019
	+ The Minister of Culture of the Slovak Republic Award 2019, Bratislava
	+ Artfacts Performance Award 2019, Germany
* 2018
	+ The Best Children's Book of Spring 2018, Bibiana & IBBY, Bratislava
* 2015
	+ Creative Quarterly 42, New York, Runner up
* 2009:
	+ Runner up, Creative Quarterly 16, New York City
	+ Selected, Images 33: The Best of British Illustration

* 2008:
	+ Fellowship of the Royal Society of Arts in London
	+ Master (Gold) Award winner, Expose 6, Australia

* 2007:
	+ Channel 4 Talent Award
	+ Luerzer's Archive 200 Best Illustrators Worldwide 2007/08
	+ Selected, Images 31: The Best of British Illustration
	+ Special Mention, Festival Internacional de la Imagen, Universidad de Caldas, Colombia

* 2006:
	+ CG Choice Award, Computer Graphics Society
	+ 1st Rank Animago, Germany
	+ 3rd Prize, Muestra Internacional de Arte Digital, Santa Fe, Argentina

* 2005:
	+ Excellence Award, Toray Digital Creation Awards, Japan
	+ Hirosaki Award, udelené primátorom mesta Hirosaki, DIDO Awards, Japan

* 2004:
	+ Honorary Mention, Donnie Award 2004, Museum of computer art, New York, USA

* 2003:
	+ 5th Prize, Tokoha CG Art Exhibition, Japan
	+ 1st Rank, Animago, Germany

* 2002:
	+ Honorary Mention, Toray Digital Creation Awards, Japan

Referencie
----------

1. ↑  Titul *FRSA* na základe členstva v Royal Society of Arts v Londýne
2. ↑  FLEISHMAN, Michael. *The Visual Artist at Work*. USA : Cengage Learning, Inc, 2008. 384 s. ISBN 9781418052256. (anglicky)
3. ↑  WITHROW, Steven; HARRIS, Jack. *Vector Graphics and Illustration: A Master Class in Digital Image-making*. UK : Rotovision, 2008. 176 s. Dostupné online. ISBN 978-2888930112. (anglicky)
4. ↑  MALE, Alan. *Illustration: A Theoretical and Contextual Perspective*. UK : Bloomsbury Publishing, 2024. 264 s. ISBN 9781350283534. (anglicky)

Externé odkazy
--------------

* Databáza výstav
* Knihy na Goodreads
* Článok na stránkach Kráľovskej spoločnosti umení v Londýne
* Filmografia
* Prínos Petry Štefankovej spomenutý v prípitku prezidenta SR Ivana Gašparoviča na počesť Jej Veličenstva Alžbety II. 23. 10. 2008, www.prezident.sk
* Rozhovor Petra Štefanková: Treba mať čo ponúknuť, kultura.sme.sk
* Portfólio grafičky na serveri Flickr, flickr.com
* Správa o práci grafičky na stránkach The Society of Artists Agents, saahub.com
* Ilustrácia pre The Guardian
* Laureáti Ceny ministerky kultúry 2019
* ACM Siggraph Graphite 2007 Proceedings

Autoritné údaje: * abART: 158343
* GND: 115971813X
* VIAF: 4937152684020323430008